

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 25.maijā Nr.**281**

(prot.Nr.**12**, **40.**§)

**Par lokālplānojuma zemes vienībām Jaunbūves mikrorajonā Višķu, Kauņas un Slāvu ielu rajonā, Daugavpilī” izmantošanas un apbūves saistošo noteikumu apstiprināšanu**

Pamatojoties uz likuma “Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta pirmo daļu, 25.panta pirmo un otro daļu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, 88.1.apakšpunktu un 91.punktu, ņemot vērā Daugavpils pilsētas domes 2015.gada 26.marta lēmumu Nr.137 „Par lokālplānojuma “Lokālplānojums zemes vienībām Jaunbūves mikrorajonā Višķu, Kauņas un Slāvu ielu rajonā, Daugavpilī” izstrādes uzsākšanu”, Daugavpils pilsētas domes 2017.gada 23.februāra lēmumu Nr.81 „Par lokālplānojuma „Lokālplānojums zemes vienībām Jaunbūves mikrorajonā Višķu, Kauņas un Slāvu ielu rajonā, Daugavpilī” redakcijas nodošanu publiskajai apspriešanai un institūciju atzinumu saņemšanai, atklāti balsojot: PAR – 13 (V.Bojarūns, V.Borisjonoks, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, D.Rodionovs, A.Samarins, R.Strode), PRET – nav, ATTURAS – nav, **Daugavpils pilsētas dome nolemj:**

1. Apstiprināt lokālplānojuma „Lokālplānojums zemes vienībām Jaunbūves mikrorajonā Višķu, Kauņas un Slāvu ielu rajonā, Daugavpilī” redakciju.

2. Apstiprināt Daugavpils pilsētas domes 2017.gada 25.maija saistošos noteikumus Nr.19 “Lokālplānojuma “Lokālplānojums zemes vienībām Jaunbūves mikrorajonā Višķu, Kauņas un Slāvu ielu rajonā, Daugavpilī” izmantošanas un apbūves saistošie noteikumi”.

3. Lēmumu par lokālplānojuma apstiprināšanu piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā (turpmāk – sistēma), pašvaldības mājaslapā [www.daugavpils.lv](http://www.daugavpils.lv).

4. Paziņojumu par lokālplānojuma apstiprināšanu publicēt sistēmā, divu nedēļu laikā no šī lēmuma pieņemšanas ievietot pašvaldības mājaslapā [www.daugavpils.lv](http://www.daugavpils.lv), kā arī publicēt paziņojumu oficiālajā izdevumā “Latvijas Vēstnesis” un vietējā laikrakstā.

5. Daugavpils pilsētas domes Pilsētplānošanas un būvniecības departaments ir atbildīgs par lēmuma izpildi.

Pielikumā: Daugavpils pilsētas domes 2017.gada 25.maija saistošie noteikumi Nr.19 “Lokālplānojuma “Lokālplānojums zemes vienībām Jaunbūves mikrorajonā Višķu, Kauņas un Slāvu ielu rajonā, Daugavpilī” izmantošanas un apbūves saistošie noteikumi”.

Domes priekšsēdētājs *(personiskais paraksts)* J.Lāčplēsis